钦定古今图书集成/理学汇编/学行典/第171卷 > 韩择
## 钦定古今图书集成/理学汇编/学行典/第171卷 > 韩择

按《元史萧㪺传》：“‘韩择者，字从善，亦奉元人。天资超异，
信道不惑。其教学者，虽中岁以后，亦必使自《小学》等
书始。或疑为陵节勤苦，则曰人不知学，白首童心。且
童蒙所当知，而皓首不知可乎’？择尤邃礼学，有质问
者，口讲指画无倦容。士大夫游宦过秦中，必往见择，
莫不虚往而实归焉。世祖尝召之赴京，疾不果行。其”
卒也，门人为服《缌麻》者百馀人。